

**ประกาศองค์การบริหารส่วนตำบลหัวหนอง**

**เรื่อง รายงานการติดตามและประเมินผลแผนพัฒนาองค์การบริหารส่วนตำบลหัวหนอง**

**ประจำปีงบประมาณ พ.ศ. ๒๕๖๑ รอบเดือนตุลาคม พ.ศ. ๒๕๖๑**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามที่ องค์การบริหารส่วนตำบลหัวหนอง ได้ดำเนินการติดตามและประเมินผลแผนพัฒนาท้องถิ่นสี่ปี (พ.ศ. ๒๕๖๑ - ๒๕๖๔) และแผนการดำเนินงาน ประจำปีงบประมาณ พ.ศ. ๒๕๖๑ รอบเดือนตุลาคม พ.ศ. ๒๕๖๑ (ระหว่างวันที่ ๑ เดือนตุลาคม พ.ศ. ๒๕๖๐ ถึงวันที่ ๓0 เดือนกันยายน พ.ศ. ๒๕๖๑) และผู้บริหารท้องถิ่นได้นำเสนอรายงานการติดตามและประเมินผลแผนพัฒนา ฯ ต่อสภาองค์การบริหารส่วนตำบลหัวหนอง และคณะกรรมการพัฒนาองค์การบริหารส่วนตำบลหัวหนอง แล้วนั้น

เพื่อให้การดำเนินการติดตามและประเมินผลแผนพัฒนาขององค์การบริหารส่วนตำบล หัวหนอง ประจำปีงบประมาณ พ.ศ. ๒๕๖๑ รอบเดือนตุลาคม พ.ศ. ๒๕๖๑ เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม (ฉบับที่ ๒) พ.ศ. ๒๕๕๙ ข้อ ๑๔ (๕) ซึ่งกำหนดให้ผู้บริหารท้องถิ่นประกาศผลการติดตามและประเมินผลแผนพัฒนาให้ประชาชนได้รับทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอ ผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี นั้น องค์การบริหารส่วนตำบลหัวหนอง อำเภอบ้านไผ่ จังหวัดขอนแก่น จึงขอประกาศรายงานการติดตามและประเมินผลแผนพัฒนาองค์การบริหารส่วนตำบลหัวหนอง ประจำปีงบประมาณ พ.ศ. ๒๕๖๑ รอบเดือนตุลาคม พ.ศ. ๒๕๖๑ ตั้งแต่บัดนี้ เป็นต้นไป

 จึงประกาศให้ทราบโดยทั่วกัน

 ประกาศ ณ วันที่ ๑๐ เดือนตุลาคม พ.ศ. ๒๕๖๑

 

 (ลงชื่อ)

(นายสมทรรศน์ หมื่นแก้ว)

 นายกองค์การบริหารส่วนตำบลหัวหนอง